CELEX: C2004/094/44
Language: fi
Date: 2004-04-17 00:00:00
Title: Asia C-66/04: Yhdistyneen kuningaskunnan 16.2.2004 Euroopan parlamenttia ja Euroopan unionin neuvostoa vastaan nostama kanne

17.4.2004   
            
            
               FI
            
            
               Euroopan unionin virallinen lehti
            
            
               C 94/21
            
         Yhdistyneen kuningaskunnan 16.2.2004 Euroopan parlamenttia ja Euroopan unionin neuvostoa vastaan nostama kanne
   (Asia C-66/04)
   (2004/C 94/44)
   Yhdistynyt kuningaskunta on nostanut 16.2.2004 Euroopan yhteisöjen tuomioistuimessa kanteen Euroopan parlamenttia ja Euroopan unionin neuvostoa vastaan. Kantajan asiamiehinä ovat Rosemary Caudwell, Lord Goldsmith, QC, Her Majesty's Attorney-General, Nicholas Paines, QC sekä Tim Ward, prosessiosoite Luxemburgissa.
   Kantaja vaatii, että yhteisöjen tuomioistuin
   
               1)
            
            
               toteaa, että elintarvikkeissa käytettävistä tai käytettäviksi tarkoitetuista savuaromeista 10 päivänä marraskuuta 2003 annettu Euroopan parlamentin ja neuvoston asetus (EY) N:o 2065/2003 (1) on pätemätön
            
         
               2)
            
            
               velvoittaa Euroopan parlamentin ja Euroopan unionin neuvoston korvaamaan Yhdistyneen kuningaskunnan oikeudenkäyntikulut.
            
         
      Oikeudelliset perusteet ja pääasialliset perustelut
   
   Riidanalainen asetus annettiin EY 95 artiklan perusteella. Tässä artiklassa parlamentille ja neuvostolle annetaan toimivalta toteuttaa sisämarkkinoiden toteuttamista ja toimintaa koskevia toimenpiteitä jäsenvaltioiden lakien, asetusten ja hallinnollisten määräysten lähentämiseksi.
   Yhdistynyt kuningaskunta ei vastusta asetuksen asiasisältöä, mutta väittää, että EY 95 artikla ei ole asianmukainen oikeudellinen perusta sen antamiselle. Asetuksessa ei yhdenmukaisteta kansallista lainsäädäntöä, vaan siinä otetaan sen sijaan käyttöön yhteisön tason menettely savuaromien hyväksymiseksi elintarvikkeissa. Siinä edellytetään, että tällaiset savuaromit voidaan saattaa markkinoille ainoastaan, jos tähän annetaan lupa muissa asetuksissa, jotka komissio antaa Euroopan elintarviketurvallisuusviranomaisen (jäljempänä ”viranomainen”) niiden turvallisuutta koskevan lausunnon perusteella.
   Kyseiset säännökset ovat asetuksen ydin; siinä ei vahvisteta kansallisen lainsäädännön yhdenmukaistettuja standardeja, vaan pyritään uskomaan hyväksyttyjen savuaromien luettelon laatiminen kokonaan komissiolle ja viranomaiselle.
   Yhdistynyt kuningaskunta väittää, että EY 95 artiklassa myönnetty lainsäädäntötoimivalta on toimivalta yhdenmukaistaa kansallinen lainsäädäntö; se ei ole toimivalta yhteisön erillisvirastojen perustamiseen tai tehtävien jakamiseen tällaisille erillisvirastoille, eikä myöskään toimivalta vahvistaa menettelyjä, joiden mukaisesti komissio laatii hyväksyttyjen tuotteiden luetteloita yhteisön viraston suorittaman arvioinnin perusteella. Tehtävien jakaminen yhteisön elimille tai komissiolle ei kuulu kansallinen lainsäädännön piiriin, eikä tällaista toimintaa voida kuvailla EY 95 artiklassa tarkoitetuksi kansallisen lainsäädännön yhdenmukaistamiseksi.
   Asetuksen säännökset eivät näin ollen kuulu EY 95 artiklassa parlamentille ja neuvostolle yhdenmukaistamiseen myönnettyyn toimivaltaan, ja ainoa asianmukainen oikeudellinen perusta tällaiselle toimenpiteelle on EY 308 artikla.
   
      (1)  EYVL L 309, 26.11.2003, s. 1—8.